OpenLLM-France/wikimedia huggingface dataset:
# Marie-Josée Ta Lou

Marie-Josée Ta Lou (18 de novembre de 1988) és una atleta de la Costa d'Ivori especialista en proves de velocitat. Ha participat en 3 Olimpíades i ha guanyat 3 medalles en els Campionats del Món. A més, ha guanyat 11 medalles (3 d'or) en els Campionats d'Àfrica.
Actualment ostenta el rècord africà dels 100m llisos, amb una marca de 10,72" aconseguida el 10 d'agost de 2022 a Mònaco. També té el rècord nacional de Costa d'Ivori dels 200m llisos, aconseguit l'11 d'agost de 2017 a Londres amb un temps de 22,08". A més, el 25 d'agost de 2023, va aconseguir el rècord d'Àfrica dels 4x100m en el Campionat del Món de Budapest.

## Marques personals

| Disciplina | Marca | Seu | Data |
| 100m llisos | 10.72 AR | Mònaco | 10 d'agost de 2022 |
| 200m llisos | 22.08 NR | Londres | 11 d'agost de 2017 |
| 4x100m relleus | 41.90 AR | Budapest | 25 d'agost de 2023 |

## Trajectòria professional

Jocs Olímpics :
| Any | Seu | Posició | Prova |
| 2016 | Rio de Janeiro | 4a posició | 100m |
| 2016 | Rio de Janeiro | 4a posició | 200m |
| 2020 | Tòquio | 4a posició | 100m |
| 2020 | Tòquio | 4a posició | 200m |
| 2024 | París | 8a posició | 100m |
| 2024 | París | DNS | 200m |
| 2024 | París | DQ | 4x100m relleus |
| Campionat del Món ||||
| 2015 | Pequín | 10a posició | 100m |
| 2015 | Pequín | 9a posició | 200m |
| 2017 | Londres | 2 | 100m |
| 2017 | Londres | 2 | 200m |
| 2019 | Doha | 3 | 100m |
| 2022 | Oregon | 7a posició | 100m |
| 2023 | Budapest | 4a posició | 100m |
| 2023 | Budapest | 8a posició | 200m |
| 2023 | Budapest | DNF | 4x100m relleus |
| Campionat d'Àfrica ||||
| 2010 | Nairobi | 13a posició | 100m |
| 2010 | Nairobi | 20a posició | 200m |
| 2012 | Porto Novo | 4a posició | 100m |
| 2012 | Porto Novo | 3 | 200m |
| 2012 | Porto Novo | 3 | 4x100m relleus |
| 2014 | Marràqueix | 3 | 100m |
| 2014 | Marràqueix | 2 | 200m |
| 2014 | Marràqueix | 2 | 4x100m relleus |
| 2016 | Durban | 3 | 100m |
| 2016 | Durban | 1 | 200m |
| 2016 | Durban | 3 | 4x100m relleus |
| 2018 | Asaba | 1 | 100m |
| 2018 | Asaba | 1 | 200m |
| 2018 | Asaba | 2 | 4x100m relleus |
| 2024 | Douala | DNS | 100m |

## Referències

* ↑ «Perfil oficial» (en anglès). World Athletics. [Consulta: 1r setembre 2024].
* ↑ «Perfil olímpic» (en anglès). Olympics.com. [Consulta: 1r setembre 2024].
* ↑ «Ivorian Sprint Queen Marie Joseé Ta Lou celebrates after African record» (en anglès). Africa News, 11-08-2022.
* ↑ «Marie Joseé Ta Lou's silver lining» (en anglès). Athletics weekly, 29-12-2017.
* ↑ «Resultats oficials» (en anglès). World Athletics, 25-08-2023.
# Martín Salto y Huelves

Martín Salto y Huelves (Huelves, 30 de gener de 1849 - Madrid, 20 de gener de 1891) va ser un advocat, noble i polític espanyol, marquès pontifici de Huelves.
Va néixer el 30 de gener de 1849 a Huelves, fill de Ramón Salto Gómez, natural de Tarancón, i d'Eusebia de Huelves Santos, natural de Rozalén del Monte. Advocat de professió, va ser cap superior de l'Administració Civil, diputat a Corts per la província de Puerto Rico, el 1879-1880 pel districte de Vega Baja i el 1884-1885 pel de Río Piedras, així com senador al Senat d'Espanya per la província d'Ourense entre 1884 i 1886. Va ostentar el títol de marquès pontifici de Huelves. Aquest títol va ser convertit en espanyol pel rei Alfons XII per Reial Decret de 20 de desembre de 1884, amb Reial Despatx de el 27 de desembre de 1884. També va ser condecorat amb la Gran Creu de l'Orde d'Isabel la Catòlica, i una comanadoria de l'Orde de Carles III el 1877. També va utilitzar el de marquès d'Orani pel seu matrimoni amb Ignacia Bernuy y Valda, i que encara va utilitzar durant la viduïtat. A la mort de la seva esposa, dedicada a la composició musical, Salto va fer-ne imprimir algunes el 1884 per perpetuar la seva memòria. Atès que no van tenir fills, es va casar en segones noces amb Carolina Cortés y Allonca, amb la que va tenir el seu fill Carlos, que va succeir-lo a la seva mort, succeïda a Madrid el 20 de gener de 1891, i heretant els títols el 15 de febrer de 1892.

## Referències

* ↑ «Partida de baptisme» (en castellà). Senado de España. [Consulta: 5 febrer 2023].
* 1 2 3 Barón de Cobos de Belchite «Grandezas y títulos del reino concedidos por S. M. el rey Don Alfonso XII». Hidalguía, 1965, pàg. 770.
* 1 2 Estadística del personal y vicisitudes de las Cortes y de los ministerios de España (en castellà). Madrid: Hijos de J. A. García, 1892, p. 298.
* ↑ «Salto y Huelves, Martín. Marquès de Huelves» (en castellà). Senado de España. [Consulta: 5 febrer 2023].
* ↑ «Huelves, marqueses de» (en castellà). Portal de Archivos Españoles. Ministerio de Cultura y Deporte. [Consulta: 5 desembre 2023].
* 1 2 «Guía de títulos» (en castellà). Diputación Permanente y Consejo de la Grandeza de España y Títulos del Reino. [Consulta: 5 desembre 2023].
* ↑ Cárdenas Piera, Emilio de. Propuestas, solicitudes y decretos de la Real y Muy Distinguida Orden de Carlos III (en castellà). vol. 5. Madrid: Hidalguía, 1990, p. 99.
* 1 2 Elenco de grandezas y títulos nobiliarios españoles (en castellà). Madrid: Hidalguía, 2011, p. 484.
* ↑ Saldoni Remendo, Baltasar. Diccionario biográfico-bibliográfico de efemérides de músicos españoles (en castellà). vol. 1. Madrid: Antonio Pérez Dubrull, 1868, p. 92-93.
# Saccharum

Saccharum és un gènere de plantes pertanyent a la tribu Andropogoneae, subfamília Panicoideae de la família de les poàcies o gramínies. Originari de l'Àsia, es troba distribuït per tot el món.

## Taxonomia

* Saccharum arundinaceum
* Saccharum bengalense
* Saccharum edule
* Saccharum officinarum (canya de sucre)
* Saccharum procerum
* Saccharum ravennae
* Saccharum robustum
* Saccharum sinense
* Saccharum spontaneum
(vegeu-ne una relació més exhaustiva a Wikispecies)

## Sinònims

(Els gèneres marcats amb un asterisc (*) són sinònims probables)
*Erianthus Michx., Lasiorhachis (Hack.) Stapf, *Narenga Bor, Ripidium Trin., Saccharifera Stokes.

## Referències

* ↑ «Germplasm Resources Information Network, consultada 25.06.08». Arxivat de l'original el 2010-05-28. [Consulta: 25 juny 2008].
# Wampas

Els Wampas són una banda francesa de pop-punk o, per alguns, també punk-rock, o el que ells defineixen com a "yeyé-punk". Es va formar a París l'any 1983 i avui encara està activa. Els seus membres són Didier Wampas (cantant), Nico Wampas (bateria), Jean-Mi Lejoux (baix), Ben Sam (baix), Jo Dahan (guitarra) i Effello (guitarra).

## Discografia

* Tutti frutti (1986)
* Chauds, sales et humides (1988)
* Les Wampas vous aiment (1990)
* Simple et tendre (1993)
* Trop précieux (1996)
* Toutafonlive (1997)
* Chicoutimi (1998)
* Kiss (2000)
* Never trust a guy who after having been a punk, is now playing electro (2003)
* Never trust a live! (2004)
* Rock'n'Roll Part 9 (2006)
* Les Wampas sont la preuve que Dieu existe (2009)

## Anecdotari
### Sóc punk i fan d'eurovisió

L'any 2007, els Wampas van representar França al Festival d'Eurovisió amb la cançó Faut voter pour nous ("Ens heu de votar").

### Efecte Manu Chao

El guitarrista Jo Dahan pertanyia amb Manu Chao al grup Mano Negra als anys 90. Després, el 2003, els Wampas, al seu disc Never trust a guy who after having been a punk, is now playing electro van incloure la cançó Manu Chao, de qui criticaren que, si bé abans, amb Mano negra, feia punk, ara "havia acceptat el sistema" El 2009, tant el Wampas (dissabte), com Manu Chao (divendres) van ser els caps de cartell de la Festa de L'Humanité organitzada pel diari L'Humanité.

## Enllaços externs

* Web oficial
* Myspace dels Wampas

## Referències

* ↑ Musicactu.com - interview with Didier Wampas
# Magnolia stellata

Magnolia stellata és un arbre de la família de les magnoliàcies originari del sud-est del Japó. El seu nom prové del llatí stellatus-a-um, estrellat, per la forma de ses flors. Tant als països catalans com a la seva zona d'origen s'utilitza, bàsicament, amb fins ornamentals. Arbust o, de vegades, arbre petit, caducifoli, que és molt ramificat per la seva base, i té un port arrodonit, d'uns 2 - 3 m d'alçada. És una espècie de creixement molt lent que prefereix sòls àcids (encara que pot suportar els lleugerament alcalins) de textura franca, profunds, humits, i situacions assolellades. Creix en espais recollits, perquè les flors són sensibles al vent i al fred. L'escorça és de color gris, llisa quan l'arbre és jove i amb petites escates quan madura. Les fulles són simples, alternes, arrodonides, de 4 a 13 cm de llarg per 2,5-6,5 cm d'ample, marge freqüentment ondulat. L'anvers és de color verd fosc, i el revers és d'un verd més pàl·lid. Les flors són solitàries, aromàtiques, que apareixen molt aviat a l'arbre, a finals d'hivern, abans del brot de les fulles. Es tracta de flors amb una forma molt peculiar d'estrella, de 7 a 10 cm de diàmetre, amb 12-18(-33) tèpals interns petaloides, llargs i estrets, de 4 a 7 cm de longitud; de color blanc, de vegades rosat.

## Bibliografia

* A. López, Mª Mar Trigo, X. Argimon, JM. Sánchez Flora Ornamental Española Tomo I. Coedició Junta de Andalucia, Consejería de Agricultura y Pesca, Mundi-Prensa i Asociación Española de Parques y Jardines Públicos, Sevilla 2000
* Fulles
* Tronc
* Flors
# Platja d'Adarró

La platja d'Adarró és una platja semiurbana del municipi de Vilanova i la Geltrú (Garraf). Limita per llevant amb una escullera paral·lela a la platja (construïda el 1984), on hi ha l'escultura a Pasífae, i que la separa de la Platja de Ribes Roges, i per ponent limita amb l'espigó de la Punta de Sant Gervasi, que la separa de la platja de la República, davant del turó de Sant Gervasi. Amb forma de mitja lluna i orientada al sud-sud-est, té una longitud de 477 metres i una amplada mitjana de 56 metres, formada per sorra fina, amb un pendent d'entrada a l'aigua moderat.
Disposa de servei de socorrisme i salvament, guingueta, camps de vòlei i futbol, lloguer de gandules, tendals i para-sols i servei de cadira adaptada (amfíbia).
Està guardonada amb la Bandera Blava, que reconeix internacionalment la qualitat de l'aigua i serveis. L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent. Està adherida a la destinació Costa de Barcelona, certificada per Biosphere des del 2017.
La platja està davant de les ruïnes del poblat ibèric d'Adarró, que li dona el nom.

## Referències

* ↑ Carbonell i Virella, Vicenç. Noms de lloc de Vilanova i la Geltrú. Vilanova i la Geltrú: Institut d'Estudis Penedesencs, 2001, p. 18. ISBN 8486933773.
* ↑ «Platja de La República». Ajuntament de Vilanova i la Geltrú.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* 1 2 «Platja d´Adarró». Agència Catalana de l'Aigua.
* 1 2 3 «Platja d'Adarró». Ajuntament de Vilanova i la Geltrú.
* ↑ «95 platges i 23 ports, guardonats amb la Bandera Blava 2024». Generalitat de Catalunya, 07-05-2024.
# Granota peluda

La granota peluda (Trichobatrachus robustus) és una espècie de granota de la família Arthroleptidae. Va ser descrit pel zoòleg belgo-britànic George Albert Boulenger (1858-1937) el 1904. És una espècie monotípica dins el gènere Trichobatrachus.
Viu a Camerun, República Democràtica del Congo, Guinea Equatorial, el Gabon, Nigèria, i possiblement també a Angola i la República del Congo. El seu hàbitat són els boscs humits tropicals o subtropicals, les riberes, les terres de labor, les plantacions i els boscs severament degradats.
A la Llista Vermella de la UICN és classificada com a risc mínim, tot i que la pèrdua d'hàbitat per l'activitat humana excessiva el menaça en certes zones.

## Referències

* ↑ «granota peluda». Gran Enciclopèdia Catalana. Barcelona: Grup Enciclopèdia Catalana.
* ↑ Boulenger, George Albert; Boulenger, George Albert «A list of the batrachians and reptiles of the Gaboon (French Congo), with descriptions of new genera and species». Proceedings of the Zoological Society of London, 1900, 1900, pàg. 433––456.
* ↑ Ernst, Raffael; Toto Nienguesso, Alvaro Bruno; Lautenschläger, Thea; Barej, Michael F.; Schmitz, Andreas «Relicts of a forested past: Southernmost distribution of the hairy frog genus Trichobatrachus Boulenger, 1900 (Anura: Arthroleptidae) in the Serra do Pingano region of Angola with comments on its taxonomic status». Zootaxa, 3779, 2, 14-03-2014. DOI: 10.11646/zootaxa.3779.2.10. ISSN: 1175-5334.
* 1 2 «Hairy Frog Trichobatrachus robustus» (en anglès). Llista Vermella de la UICN, 12-08-2019. DOI: 10.2305/iucn.uk.2020-3.rlts.t59317a54355296.en.
# Mount Morris (Nova York)

Mount Morris és una població a l'Estat de Nova York que tenia 3.266 habitants cens del 2000.

## Demografia

Segons el cens del 2000, Mount Morris tenia 3.266 habitants, 1.307 habitatges, i 794 famílies. La densitat de població era de 621,2 habitants/km².
Dels 1.307 habitatges en un 29,2% hi vivien nens de menys de 18 anys, en un 39,6% hi vivien parelles casades, en un 16,1% dones solteres, i en un 39,2% no eren unitats familiars. En el 31% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,9% tenia menys de 18 anys, un 8,9% entre 18 i 24, un 27,4% entre 25 i 44, un 20,8% de 45 a 60 i un 19,1% 65 anys o més.
L'edat mediana era de 38 anys. Per cada 100 dones de 18 o més anys hi havia 80,1 homes.
La renda mediana per habitatge era de 31.792 $ i la renda mediana per família de 37.143$. Els homes tenien una renda mediana de 32.464 $ mentre que les dones 20.052 $. La renda per capita de la població era de 15.107 $. Entorn del 12% de les famílies i el 14,3% de la població estaven per davall del llindar de pobresa.

## Vegeu també

* Annie Rockfellow

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Morris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mount Morris». American Fact Finder. Oficina del Cens dels Estats Units, 12-01-2010.
# Dèssovo

Desovo (en macedònic Десово) és un poble situat al municipi de Dòlneni, al centre de Macedònia del Nord.
L'any 2002 es va realitzar un cens, determinant que al poble hi havia una població de 1.026 habitants, dividits ètnicament de la següent manera:
* Albanesos: 289
* Bosniacs: 212
* Macedonis: 148
* Turcs: 8
* Serbis: 4
* Altres: 365

## Referències

* ↑ (macedònic)(anglès)Recensement de 2002
# Platja d'Empuriabrava

La platja d'Empuriabrava és una platja urbana del municipi de Castelló d'Empúries (Alt Empordà), situada a l'entorn residencial d'Empuriabrava, construït sobre una zona d'aiguamolls. Forma part del parc natural dels Aiguamolls de l'Empordà. Limita al nord-est amb la marina d'Empuriabrava i al sud-oest, amb la desembocadura del riu Muga. Orientada al sud-est, té una longitud de 1.286 m i una amplada de 91 m, formada per sorres gruixudes i graves. El pendent d'entrada a l'aigua és molt poc pronunciat. Disposa de servei de salvament, dutxes, lavabos, lloguer de para-sols i patins de pedals.
L'Agència Catalana de l'Aigua efectua un control quinzenal de la qualitat de l'aigua, durant la temporada de bany, amb el resultat d'excel·lent. Està guardonada amb la Bandera Blava, que reconeix internacionalment la qualitat de l'aigua i serveis.

## Referències

* ↑ «Platja d'Empuriabrava». Agència Catalana de l'Aigua.
* 1 2 «Empuriabrava». Catalunya.com.
* 1 2 «Platja d'Empuriabrava». Agència Catalana de l'Aigua.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «96 platges i 24 ports, guardonats amb la Bandera Blava 2023». Generalitat de Catalunya, 04-05-2023.
# Capil·lera

La falzia, capil·lera, falguerola, falzia de pou o falzilla (Adiantum capillus-veneris) és una espècie de falguera de la família Pteridiaceae. Originària de l'Europa occidental i del Sud a més d'Àfrica, Amèrica del Nord i Amèrica Central, actualment està estesa per gairebé tot el món. Es fa en parets humides i llocs que degoten o brocals de pou, especialment sobre calcària. També viu als Països Catalans.

## Noms comuns

També pot rebre el noms d'adiant, arracada de la reina, arracades de la reina, buscallibres, cabells de Venus, falguereta capil·lera, falguerina, falzia comuna, falzia de pous, falzia vera, folguerola, guardallibres, herba breuca, herba capil·lera, herba de font, herba de pou, herba del pou, herba falguera i herba falzia. A més de variants lingüístiques com ara capilera, capillera, falcija, faldia, falsia, falsia de pous, falsilla, falsitia, falsitja, fàlzia, falzija, farzia, fatzilla, fauzia, foguerola, franzilla, frasilla, frengilla, frenzilla, guarda llibres, helecho de pou, herba malmasia, malmasia o trenzilla.

## Etimologia

Etimològicament capillus-veneris significa "cabells de Venus" fent referència a la semblança dels fins i abundants pecíols negres a una cabellera.

## Descripció

Aquesta planta és una falguera que fa entre 20 i 70 cm d'alçada. Posseeix un rizoma serpentejant. Les frondes són bipinnatisectes amb segments cuneïformes i amb els pecíols una mica més grossos que la làmina foliar i amb un color negre molt llustrós.

## Hàbitat i distribució

La falzia és una planta que es pot trobar en zones tant urbanitzades com campestres i s'estén per la zona central, occidental i meridional d'Europa, el nord d'Àfrica i també a Amèrica Central i algunes zones de Nord-amèrica. És molt freqüent en zones riberenques i a les vores de rierols. Apareix sobretot en grutes, murs i als voltants de fonts naturals. Es cultiva en algunes zones com a plantes ornamentals.

## Usos

Tradicionalment, s'ha fet servir com a pectoral i emmenagoga a la medicina casolana. També s'ha usat com a planta d'interior per la delicadesa de les seves frondes.

## Notes i referències

* 1 2 «Adiantum capillus-veneris». Noms de plantes. Corpus de fitonímia catalana. TERMCAT, Centre de Terminologia. [Consulta: 5 març 2022].
* ↑ «Adiantum capillus-veneris L.». [Consulta: 4 novembre 2022].

## Enllaços externs

* Germplasm Resources Information : Adiantum capillus-veneris Arxivat 2008-11-03 a Wayback Machine.
# Dèssovo

Dèssovo (en macedònic Десово) és un poble situat al municipi de Dòlneni, al centre de Macedònia del Nord.
L'any 2002 es va realitzar un cens, determinant que al poble hi havia una població de 1.026 habitants, dividits ètnicament de la següent manera:
* Albanesos: 289
* Bosniacs: 212
* Macedonis: 148
* Turcs: 8
* Serbis: 4
* Altres: 365

## Referències

* ↑ (macedònic)(anglès)Recensement de 2002
# Graus de l'Exèrcit Imperial Japonès durant la Segona Guerra Mundial

Les taules següents mostren les divises (insígnies de grau) de l'Exèrcit Imperial Japonès abans i durant la Segona Guerra Mundial. Es lluïen a les espatlles o sobre el coll. Usaven els mateixos graus tant l'Exèrcit Imperial com la Marina Imperial, amb l'única distinció de l'ús del mot Rikugun (Exèrcit) o Kaigun (Marina) abans del grau. Així doncs, un capità de la Marina compartia la mateixa designació de grau que un coronel de l'Exèrcit: "Rikugun Taisa" per a un coronel de l'Exèrcit i "Kaigun Taisa" per a un capità naval.

## Generals, caps i oficials

| Rang | Exèrcit Imperial Japonès | Exèrcit dels Estats Units | Exèrcit britànic (i Commonwealth) |
| Gran Mariscal 大元帥、陸軍大将　Daigensui-Rikugun-Taishō | | sense equivalent | sense equivalent |
| OF-10 Mariscal de Camp 元帥、陸軍大将　Gensui-Rikugun-Taishō (US:General de l'Exèrcit; UK: Mariscal de Camp) | | | |
| OF-9 General de Cos d'Exèrcit 陸軍大将　Rikugun-Taishō (US: General; UK: General) | | | |
| OF-8 General de Divisió 陸軍中将　Rikugun-Chūjō (US: Tinent General; UK: Tinent General) | | | |
| OF-7 General de Brigada 陸軍少将　Rikugun-Shōshō (US: Major General; UK: Major General) | | | |
| OF-6 Brigadier General (US:Brigadier General; UK: Brigadier) | sense equivalent | | |
| OF-5 Coronel 　陸軍大佐　Rikugun-Taisa | | | |
| OF-4 Tinent Coronel 陸軍中佐　Rikugun-Chūsa | | | |
| OF-3 Comandant 陸軍少佐　Rikugun-Shōsa (US:Major; UK: Major) | | | |
| OF-2 Capità 陸軍大尉　Rikugun-Tai-i | | | |
| OF-1 Tinent 陸軍中尉　Rikugun-Chūi | | | |
| OF-1 Alferes 陸軍少尉　Rikugun-Shōi | | | |

## Sotsoficials i Tropa

| Rango | Exèrcit Imperial Japonès | EUA | UK i Commonwealth |
| OR-9 Sots-oficial Major Al Regne Unit està dividit en dues classes: Sots-oficial de Primera Classe i Sots-oficial de Segona Classe 准尉　Jun-i | | | |
| OR-8 Sergent Major | sense equivalent | | |
| OR-7 Sergent de Primera classe 曹長　Sōchō | | | |
| OR-6 Sergent 軍曹　Gunsō | | | |
| OR-5 Caporal Major 伍長　Gochō | | | sense equivalent |
| OR-4 Caporal de Primera classe 兵長　Heichō | | | |
| OR-3 Caporal 上等兵　Jōtōhei | | | |
| OR-2 Soldat de Primera classe 一等兵　Ittōhei | | sense divisa | Sense divisa |
| OR-1 Soldat 二等兵　Nitōhei | | Sense divisa | Sense divisa |

## Vegeu també

* Rangs de la Marina Imperial Japonesa durant la Segona Guerra Mundial

## Referències

* 1 2 3 Almanach Hachette 1917 p.82.
# Litchfield (Nou Hampshire)

Litchfield és una població dels Estats Units a l'estat de Nou Hampshire. Segons el cens del 2000 tenia 7.360 habitants.

## Demografia

Segons el cens del 2000, Litchfield tenia 7.360 habitants, 2.357 habitatges, i 2.031 famílies. La densitat de població era de 188,2 habitants per km².
Dels 2.357 habitatges en un 53,4% hi vivien nens de menys de 18 anys, en un 75,3% hi vivien parelles casades, en un 7,4% dones solteres, i en un 13,8% no eren unitats familiars. En el 9,5% dels habitatges hi vivien persones soles l'1,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,12 i el nombre mitjà de persones que vivien en cada família era de 3,35.
Per edats la població es repartia de la següent manera: un 33,4% tenia menys de 18 anys, un 5,4% entre 18 i 24, un 37,8% entre 25 i 44, un 19,9% de 45 a 60 i un 3,5% 65 anys o més.
L'edat mediana era de 33 anys. Per cada 100 dones de 18 o més anys hi havia 98,1 homes.
La renda mediana per habitatge era de 73.302$ i la renda mediana per família de 76.931$. Els homes tenien una renda mediana de 46.809$ mentre que les dones 33.488$. La renda per capita de la població era de 25.203$. Entorn del 2,2% de les famílies i el 2,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Litchfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Litchfield». American Fact Finder. Oficina del Cens dels Estats Units, 12-01-2010.